CELEX: 31994D0742
Language: el
Date: 1994-11-14 00:00:00
Title: Απόφαση της Επιτροπής της 14ης Νοεμβρίου 1994 σχετικά με συμπληρωματική χρηματοδοτική ενίσχυση της Κοινότητας για την εξάλειψη της κλασικής πανώλης των χοίρων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)

Avis juridique important

|

31994D0742

94/742/ΕΚ: Απόφαση της Επιτροπής της 14ης Νοεμβρίου 1994 σχετικά με συμπληρωματική χρηματοδοτική ενίσχυση της Κοινότητας για την εξάλειψη της κλασικής πανώλης των χοίρων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 296 της 17/11/1994 σ. 0056 - 0056

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Νοεμβρίου 1994 σχετικά με συμπληρωματική χρηματοδοτική ενίσχυση της Κοινότητας για την εξάλειψη της κλασικής πανώλης των χοίρων στο Βέλγιο (Τα κείμενα στη γαλλική και ολλανδική γλώσσα είναι τα μόνα αυθεντικά)  (94/742/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 παράγραφος 4,  Εκτιμώντας:  ότι η Επιτροπή εξέδωσε την απόφαση 94/190/ΕΚ της 18ης Μαρτίου 1994 σχετικά με χρηματοδοτική εισφορά της Κοινότητας για την εξάλειψη της κλασικής πανώλης των χοίρων στο Βέλγιο (3)- ότι η χρηματοδοτική αυτή ενίσχυση της Κοινότητας εχορηγείτο για τα  κρούσματα της κλασικής πανώλης των χοίρων που εμφανίστηκαν τον Οκτώβριο, Νοέμβριο και Δεκέμβριο 1993- ότι σημειώθηκαν νέα κρούσματα της κλασικής πανώλης των χοίρων στο Βέλγιο κατά τη διάρκεια των πρώτων επτά μηνών του 1994- ότι κρίθηκε αναγκαίο να συνεχιστεί η δράση εξάλειψης, λαμβάνοντας υπόψη ότι η νόσος αυτή αποτελεί σοβαρό κίνδυνο για τον πληθυσμό  των χοίρων στην Κοινότητα, κυρίως με νέα χρηματοδοτική συμμετοχή της Κοινότητας για την αντιστάθμιση των ζημιών που υπέστησαν οι κτηνοτρόφοι- ότι, μόλις έγινε η επίσημη διάγνωση της νόσου, οι βελγικές αρχές έλαβαν τα κατάλληλα μέτρα, συμπεριλαμβανομένων εκείνων που αναφέρονται στο άρθρο 3 παράγραφος 2 της απόφασης 90/424/ΕΟΚ- ότι οι βελγικές αρχές κοινοποίησαν τα μέτρα αυτά- ότι πληρούνται οι όροι για νέα χρηματοδοτική συμμετοχή της Κοινότητας- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  To Βέλγιο μπορεί να λάβει συμπληρωματική χρηματοδοτική συνδρομή από την Κοινότητα για τα κρούσματα της κλασικής πανώλους των χοίρων που σημειώθηκαν στο έδαφός του από την 1η Ιανουαρίου μέχρι τις 31 Ιουλίου 1994. Η χρηματοδοτική συνδρομή της  Κοινότητας είναι:  - 50 % των εξόδων που έχει αναλάβει το Βέλγιο για να αποζημιώσει τους ιδιοκτήτες για τη σφαγή και την καταστροφή των χοίρων και ενδεχομένως των προϊόντων των χοίρων,  - 50 % των εξόδων που έχει αναλάβει το Βέλγιο για τον καθαρισμό, την απεντόμωση και την απολύμανση των εκμεταλλεύσεων και του εξοπλισμού τους,  - 50 % των εξόδων που έχει αναλάβει το Βέλγιο για να αποζημιώσει τους ιδιοκτήτες για την καταστροφή των μολυσμένων ζωοτροφών και του εξοπλισμού.   Άρθρο 2  1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.  2. Τα δικαιολογητικά έγγραφα που αναφέρονται στην παράγραφο 1 υποβάλλονται από το Βέλγιο το αργότερο έξι μήνες μετά την κοινοποίηση της παρούσας απόφασης.   Άρθρο 3  Η παρούσα απόφαση απευθύνεται στο Βασίλειο του Βελγίου.  Βρυξέλλες, 14 Νοεμβρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 224 της 18. 8. 1990, σ. 19.  (2) ΕΕ αριθ. L 168 της 2. 7. 1994, σ. 31.  (3) ΕΕ αριθ. L 89 της 6. 4. 1994, σ. 31.